Sink – die bekroonde film wat jou hart sal breekDie veelbekroonde rolprent, Sink, is hierdie Maart vir die eerste keer op ShowMax te sien. Sink is ’n hartroerende portret van drie mense se pogings om met ’n verskriklike verlies saam te leef. Dit vertel die verhaal van Rachel, ’n huiswerker van Mosambiek, wat ’n moeilike besluit moet neem nadat haar dogtertjie tragies sterf terwyl Rachel se werkgewers na haar omsien. Keer sy terug na ellende en armoede in Mosambiek, of bly sy in diens van die mense wat verantwoordelik is vir haar kind se dood? Dinge raak selfs meer kompleks wanneer sy uitvind dat haar werkgewer, Michelle, haar eerste baba verwag. Die fliek is gebaseer op Brett Michael Innes se boek Rachel Weeping, en die rolverdeling sluit die bekende akteurs Anel Alexander, Jacques Bessenger en Amalia Uys in. Shoki Mokgapa is in 2015 as beste aktrise bekroon by die kykNET SIlwerskermfees vir haar vertolking van Rachel, en Sink is ook benoem vir ’n SAFTA vir Beste Rolprent. Kritici was gaande oor die fliek en Leon van Nierop reken dis een van die 10 beste Afrikaanse flieks van alle tye. Dit is ook Maroela Media se tuisfliek van die maand. Vanaf 20 Maart is Sink vir die eerste keer op ShowMax beskikbaar. Indien jy nog nie vir ShowMax ingeteken het nie, probeer die gratis 14 dae-proeflopie vir duisende ure se topklas vermaak op jou rekenaar, slimfoon, slim TV of tablet. *Let daarop dat hierdie fliek op 20 Maart aanvanklik net vir Showmax-kykers in die buiteland beskikbaar gemaak word.